[{"text_idx": "#000003", "text": "Nikolajev: ei pea olema va\u0308ga osav, et luua midagi ajatut"}, {"text_idx": "#000004", "text": "Oktoobris ilmus Ukraina plaadifirma Muscut alt Nikolajevi album \"Transplant Rejection\". Mu\u0308u\u0308rilehele antud intervjuus ra\u0308a\u0308kis ta saamatuse ravist, vo\u0303imete piiridest ning noise'i ja ambient'i u\u0308ritustesarjast Konsum."}, {"text_idx": "#000005", "text": "Nikolajevina oled ka\u0308inud a\u0308ra dub'i, ambient'i, postpungi ja techno juures, ra\u0308a\u0308kimata paljust muust. Weak People'iga teed hoopis noise'i. Kas oskad panna na\u0308pu peale mingile u\u0308hele stiilile vo\u0303i alguspunktile, kust ko\u0303ik need suunad hargnema hakkasid, vo\u0303i on need pigem aja jooksul sulle ku\u0308lge haakunud?"}, {"text_idx": "#000006", "text": "See ko\u0303lab kindlasti nagu klis\u030cee, aga mulle lihtsalt meeldib hea muusika, vahet pole, mis stiili vo\u0303i z\u030canriga on tegu. Suureks o\u0303nneks on mul olnud noorest saati interneti kasutamise vo\u0303imalus ehk valikud ja mo\u0303jutused on olnud piiritud, ko\u0303ik on ainult uudishimu ja tahte ku\u0308simus."}, {"text_idx": "#000007", "text": "Mu enda loomingus hakkas asi siiski arenema pa\u0308rast u\u0308ht suvepa\u0308eva aastaid tagasi. Mul oli tunnike aega, enne kui mu so\u0303brad mind peale pidid vo\u0303tma, et ujuma minna. Mo\u0303tlesin, et kas suudan naljaga pooleks hip-hop'i instrumentaali teha, mida siis pa\u0308rast autos kuulata. Pool tundi hiljem oli lugu valmis ning kolme na\u0308dala pa\u0308rast sai sellest Tommy Cashi esimene singel \"Guez Whoz Bak\". See sai minu suureks u\u0308llatuseks palju positiivset vastukaja ja otsustasin pa\u0308rast seda veel julgemalt muusikale la\u0308heneda, et teada saada, kas kuskil jookseb ka minu vo\u0303imete piir. Seni ma seda veel leidnud ei ole."}, {"text_idx": "#000008", "text": "Kui ra\u0308a\u0308kida su viimasest plaadist \"Transplant Rejection\", siis see sobitub Muscuti kirjelduse po\u0303hjal nende fiktiivsete soundtrack'ide suunaga. Milline atmosfa\u0308a\u0308r sul seda plaati tegema hakates silme ees oli vo\u0303i kujunes see pigem protsessi ka\u0308igus?"}, {"text_idx": "#000009", "text": "See album koosneb lugudest, mis on salvestatud vahemikus 2016\u20132022. Ko\u0303ik lood on su\u0308ndinud eri stuudiotes ja ruumides, kus on olnud au midagi salvestada. Aga seda albumit n-o\u0308 tegema ma polegi kunagi hakanud... Ko\u0303ik lood, mis albumile jo\u0303udsid, on Dima Nikolaienko valitud. Eks see la\u0308biv atmosfa\u0308a\u0308r on mind juba pikalt u\u0308mbritsenud."}, {"text_idx": "#000011", "text": "Selles tu\u0308hjas basseinis oli mul rohkem eelarvet ja aega valmistumiseks. Esitasin seal rohkem lugusid ja eksperimenteerisin rohkemate instrumentidega. Stuudios on ko\u0303ik lood salvestatud u\u0308he vo\u0303ttena. Pa\u0308rast seda saigi tegelikult lood kokku seatud ja Muscutile valimiseks saadetud. Inwardsi festivalil proovisin ma juba kompaktsemat ja efektiivsemat kava esitada. Enamik instrumente, mida selle albumi salvestamiseks kasutasin, on suured ja vanad ning neile ei meeldi enam va\u0308ga palju stuudiost va\u0308ljas ka\u0308ia. Ja loomulikult on ju saalita\u0308iele inimestele esineda midagi erilisemat kui ka\u0308puta\u0308iele."}, {"text_idx": "#000012", "text": "Mo\u0303ni aeg tagasi mainis u\u0308ks teine muusik mulle, et oma esimest plaati tehes tundis ta ko\u0303ige suuremat frustratsiooni selle pa\u0308rast, et ta oskused ei olnud veel sealmaal, et viia ellu oma peas olev idee. Sa oled teinud muusikat juba hea mitu aastat ja suuresti analoogmasinatega. Mil ma\u0308a\u0308ral sa sellise dilemmaga kokku puutud ja kas masinad seavad ka mingeid piire?"}, {"text_idx": "#000013", "text": "Tuleb meenutada, et ei pea olema va\u0308ga osav, et luua midagi ajatut. Lihtsuses peitub ilu. Vo\u0303ib-olla sellepa\u0308rast mu muusika nii naiivselt ko\u0303labki. Oskuste arendamine peabki olema loova inimese ko\u0303ige suurem to\u0303ukejo\u0303ud. Oma saamatusest tingitud frustratsiooni ravin tavaliselt eksperimenteerimise ning asjale vale nurga alt la\u0308henemisega."}, {"text_idx": "#000015", "text": "Sa oled ka noise'i ja ambient'i u\u0308ritustesarja Konsum u\u0308ks korraldajatest. Kust see alguse sai ja kuidas see nis\u030cs\u030c sinu arvates praegu pulbitseb?"}, {"text_idx": "#000016", "text": "Kui ka\u0308isin 2018. aasta suvel To\u0304kyo\u0304s ma\u0308ngimas, sattusin so\u0303braga u\u0308hte baari, kus lasti suurtest ko\u0303laritest ko\u0303vasti noise'i. Ka\u0308isime seal mitu o\u0303htut ja\u0308rjest. Eriti meeldis, kuidas pa\u0308rast lahkumist oli helipalett puhas, justkui vali mu\u0308ra oleks mu kuulmise a\u0308ra puhastanud. Reisilt tagasi jo\u0303udes arutasin Kleisiga, kas tal oleks huvi alustada Tallinnas u\u0308ritust, kus saaksime ma\u0308ngida noise'i, millest me mo\u0303lemad lugu peame, ja ko\u0303vasti! Nii jo\u0303udsime ka arusaamani, et Tallinnas puudub aktiivne platvorm u\u0308ritustesarja kujul, mis oleks pu\u0308hendunud eksperimentaalsele muusikale. Nu\u0308u\u0308d ta\u0308histamegi 2023. aasta veebruaris oma neljandat tegutsemisaastat."}, {"text_idx": "#000017", "text": "Kuula Nikolajevi albumit \"Transplant Rejection\":"}, {"text_idx": "#000018", "text": "<a href=\"\">Transplant Rejection by Nikolajev</a>"}, {"text_idx": "#000019", "text": "U\u0308levaade. Aasta parimad lood 2022"}, {"text_idx": "#000020", "text": "Aasta parimad albumid 2022. Isiklikud edetabelid"}, {"text_idx": "#000021", "text": "Edetabel. Aasta parimad albumid 2022"}, {"text_idx": "#000025", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000027", "text": "Kunstnik Epp Margna paneb regilaulud lo\u0303uendile"}, {"text_idx": "#000032", "text": "Produtsent: \"Savvusanna so\u0303saratel\" on juba laual pakkumised kinoleviks mitmetes va\u0308lisriikides"}, {"text_idx": "#000039", "text": "Raili Keivi na\u0308itus ko\u0303rvutab disainiklassika samade esemete uuendatud vormidega"}, {"text_idx": "#000041", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000042", "text": "Otse neljapa\u0308eval kell 19: selguvad ta\u0308navused Muuseumiroti vo\u0303itjad"}, {"text_idx": "#000048", "text": "Galerii: Riho Sibula a\u0308rasaatmine Jaani kirikus"}]